Ulterior, în data de 21 septembrie 2017, Guvernul a adoptat o nouă ordonanță de urgență prin care se stabilește înființarea Institutului Național de Cercetare-Dezvoltare Medico-Militară &#39;Cantacuzino&#39;, instituție de drept public care desfășoară activități de interes strategic în domeniul asigurării protecției intereselor esențiale ale siguranței stării de sănătate a populației, în subordinea Ministerului Apărării Naționale, prin preluarea patrimoniului, personalului și activității Institutului Național de Cercetare &#39;Cantacuzino&#39;, aflat în subordinea Ministerului Sănătății, care se desființează.